Geroa Bai talde parlamentarioko foru parlamentari Mikel Asiain Torres jaunak, Legebiltzarreko Erregelamenduan xedatutakoaren babesean, honako galdera hau aurkezten du, Nafarroako Gobernuko Memoria eta Bizikidetzako, Kanpo Ekintzako eta Euskarako kontseilari Ana Ollo Hualde andreak abenduaren 14ko Osoko Bilkuran ahoz erantzun dezan:

Duela egun batzuk jakin zen ezen Nafarroako Foru Komunitateak 11,07 milioi euro jasoko dituela Europako funtsetatik hurrengo hiru urteetan mugaz gaindiko lankidetza-proiektuak garatzeko, POCTEFA 2021-2027 programaren lehen laguntza-deialdiaren behin-behineko ebazpenarekin bat, zeina programaren Programazio Batzordeak onetsi baitzuen Saint-Gaudensen (Frantzia).

Hori dela eta, hauxe galdetu nahi diogu Memoria eta Bizikidetzako, Kanpo Ekintzako eta Euskarako kontseilariari:

Zehazki, zertara bideratuko dira diru-kopuru horiek eta zeintzuk dira Europako funts horien helburuak, oro har?

Iruñean, 2023ko abenduaren 5ean

Foru parlamentaria: Mikel Asiain Torres